Good Day

Good Day er et musikkalbum med Dog Age, utgitt i 1989. Dette er bandets debutalbum. Den fikk en noe blandet mottakelse. Av norske aviser var Børre Haugstad i VG mest positiv. Han ga platen terningkast fem, og skrev:
"Arven fra Pink Floyd og Beatles anno 1967 er utgangspunktet for denne nye norske platen. Samme inspirasjon hadde norske Matchstick Sun som i høst hoppet helt opp på 7.-plass på VGs LP-liste med sin psykedeliske pop.
Dog Age er litt mer rockete enn Matchstick Sun, og henter mer fra Pink Floyds spede begynnelse med legenden Syd Barrett.
Men til tider ligger Dog Age’s arrangementer av sine låter kloss opp til Beatles anno ”All You Need Is Love”.
Den nye generasjonen av rockeband i England har i flere år vært preget av 60-tallets psykedeliske rock. Nå er bølgen nådd Norge, og Dog Age er en meget vellykket utgave av norsk psykedelisk rock."
Good Day ble i mars 2014 digitalt gjenutgitt av det newzealandske plateselskapet The Active Listener Records i samarbeid med VME.

Sporliste

 «The Sun»
 «Rain»
 «Here Comes the Summer»
 «Kangaroo»
 «I Wish I Were Here»
 «Outside»
 «Party»
 «The Satanic Nurses»
 «The King of Ing»
 «Morning Train»
 «Sweet Scent of Life»

Debutalbum fra 1989
Dog Age-album